कोविंद और मोदी ने लोगों को गांधी जयंती की शुभकामनाएं दीं और गांधी के विचारों और मूल्यों को आत्मसात करने की अपील की। राष्ट्रपति कोविंद ने ट्वीट किया, ‘बापू को श्रद्धांजलि। आइए हम महात्मा गांधी द्वारा बताए गए मूल्यों- शांति, भाईचारा, सामंजस्यता और राष्ट्र के समावेशी विकास के लिए खुद को दोबारा समर्पित करें। गांधीजी के संदेश सभी लोगों के लिए प्रासंगिक बने हुए हैं और वह हमेशा हमारे मार्गदर्शक बने रहेंगे।'